ได้มาทำงานที่สาขาเชียงใหม่ พี่ๆเขาพามาเลี้ยงร้านนี้ บอกแค่ว่าจะพาไปรักสุขภาพ เราก็นึกว่าจะร้านไหน รร้านอาหาร สวนผักโอ้กะจู๋ (Ohkajhu) นี่เองอะ เคยเห็นคนอื่นเขาพูดกัน ได้มาวันนี้ดีใจจัง ร้านนี้เป็นร้านอาหารและสวนผักโอ้กะจู๋อยู่ภายในบริเวณเดียวกันสามารถไปทานอาหารเพื่อสุขภาพและซื้อผักปลอดสารพิษเพื่อฝากคนที่บ้านได้ด้วย วิธีการมาร้านนี้จากเมืองเชียงใหม่ให้มุ่งหน้าตรงไปยังทางมหาวิทยาลัยแม่โจ้ พอถึงแยกหนองจ๊อม หรือที่เรียกกันติดปากว่าแยกลิขิตชีวัน ก็ให้เลี้ยวขวาไปทางดอยสะเก็ดจากจุดนี้ประมาณ 1 กิโลเมตร จะเห็นเครื่องบินเก่าอยู่ด้านหน้าร้านอาหาร สวนผักโอ้กะจู๋ ส่วนที่จอดรถก็ด้านหน้าร้านเลย ร้านนี้จะมีสเต็กให้เลือกมากหลายเมนูหมู ไก่ เนื้อ ส่วนที่ดังเห็นจะเป็นพวกสลัดผัก ทำออกมาได้หน้าตาดี ทุกจานแถมอร่อยมากอีกด้วย เครื่องดื่มก็มีให้เลือกอย่างมากมาย จากผลไม้สดๆ ใครมาเชี่ยวใหม่ห้ามพลาดร้านนี้เด็ดขาด
